മോദി മാര്പാപ്പ കൂടിക്കാഴ്ച ഉച്ചക്ക് 12ന്, ഒരു ഇന്ത്യന് പ്രധാനമന്ത്രി പാപ്പയെ കാണുന്നത് 21 വര്ഷങ്ങള്ക്കു ശേഷം ന്യൂഡല്ഹി: ഇന്ത്യന് പ്രധാനമന്ത്രി നരേന്ദ്ര മോദി ഇന്ന് മാര്പ്പാപ്പയുമായി കൂടിക്കാഴ്ച നടത്തും. ഇന്ത്യന് സമയം ഉച്ചക്ക് 12 മണിക്കാണ് കൂടിക്കാഴ്ച. 2000ല് അടല് ബിഹാരി വാജ്പേയി മാര്പ്പാപ്പയെ സന്ദര്ശിച്ച ശേഷം ഇത് ആദ്യമായാണ് ഒരു ഇന്ത്യന് പ്രധാനമന്ത്രി വത്തിക്കാനില് വച്ച് മാര്പ്പാപ്പയുമായി കൂടിക്കാഴ്ച നടത്തുന്നത്. ജവഹര്ലാല് നെഹ്റു, ഇന്ദിരാ ഗാന്ധി, ഐ കെ ഗുജ്റാള് എന്നീ പ്രധാനമന്ത്രിമാര് ആണ് ഇതിനു മുമ്ബ് മാര്പ്പാപ്പയുമായി കൂടിക്കാഴ്ച നടത്തിയിട്ടുള്ള മറ്റ് ഇന്ത്യന് പ്രധാനമന്ത്രിമാര്. മോദി മാര്പ്പാപ്പ കൂടിക്കാഴ്ചയെ ചരിത്രപരവും നിര്ണായകവുമെന്ന് വിശേഷിപ്പിച്ച വിദേശകാര്യവകുപ്പ്, കൂടിക്കാഴ്ച അരമണിക്കൂറോളം നീളാനാണ് സാദ്ധ്യതയെന്ന് അറിയിച്ചു. ഇന്ത്യയില് കൊവിഡ് രൂക്ഷമായിരുന്ന സന്ദര്ഭത്തില് ജനങ്ങള്ക്ക് സൗഖ്യം നേര്ന്നുകൊണ്ട് മാര്പ്പാപ്പ പ്രധാനമന്ത്രിക്ക് സന്ദേശമയച്ചിരുന്നു. കൊവിഡ് മഹാമാരിയില് നിന്ന് ഇന്ത്യ ഏകദേശം കരകയറുന്ന അവസരത്തിലാണ് മോദി മാര്പ്പാപ്പയുമായി കൂടിക്കാഴ്ച നടത്തുന്നതെന്നതും ശ്രദ്ധേയമാണ്. ഇരുവരുടേയും ചര്ച്ചക്കിടയില് കൊവിഡ് സാഹചര്യം കടന്നു വരുമെന്ന് ഉറപ്പാണ്. രാജ്യത്തെ ന്യൂനപക്ഷങ്ങള്ക്കെതിരെ വര്ദ്ധിച്ചു വരുന്ന ആക്രമണങ്ങളും ഇന്നത്തെ കൂടിക്കാഴ്ചയില് ചര്ച്ചാവിഷയമായേക്കുമെന്ന് കരുതുന്നു. പ്രധാനമന്ത്രി മാര്പ്പാപ്പയെ ഇന്ത്യയിലേക്ക് സന്ദര്ശനത്തിന് ക്ഷണിക്കാനും സാദ്ധ്യതയുണ്ടെന്ന് വിദേശകാര്യവകുപ്പിലെ ഉദ്യോഗസ്ഥന് അറിയിച്ചു. ഇരുവര്ക്കുമിടയില് ചര്ച്ചക്കായി നിരവധി വിഷയങ്ങള് ഉണ്ട് എന്നതും ഇന്നത്തെ കൂടിക്കാഴ്ചയുടെ പ്രാധാന്യം വര്ദ്ധിപ്പിക്കുന്നു.